《过许由冢》
宋代·黄庶

稷契宁渴死，不饮箕颍泉。
先生独洗耳，不听天子言。
清风饱进退，千载何悠然。
孤坟没荆棘，高名争青山。
嗟我迍邅身，一命行十年。
味薄无辛咸，璞顽废雕镌。
朝行箕山麓，暮挹颍水源。
竹帛何处所，搔首态鱼间。
白云要闲友，尚苦儿女牵。
丈夫合勇决，顾计羞面颜。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。